Nuorten alkoholinkäyttö vähenee Suomessa edelleen, tiedottaa Terveyden ja hyvinvoinnin laitos (THL) (siirryt toiseen palveluun). Suomalaisnuorten alkoholinkäyttö on vähentynyt vuosien ajan.

Syitä raitistumiseen on kolme Alkoholia on entistä vaikeampaa hankkia Vanhempien asenteet ovat aiempaa tiukemmat Kavereiden kanssa vietetty aika ei enää liity niin vahvasti alkoholiin

– Kun yhä suurempi osuus nuorista ei käytä alkoholia, myös alkoholia välittäviä kavereita on todennäköisesti aiempaa vähemmän. Lisäksi ajankäyttö kavereiden kanssa on muuttunut ja sisältää aiempaa enemmän tekemistä, johon ei liity alkoholinkäyttöä. Sosiaalisen median ja pelien myötä yhdessäolon muodot ovat ehkä muuttuneet, vaikka ne eivät olekaan korvanneet vuorovaikutusta kavereiden kanssa, arvelee Terveyden ja hyvinvoinnin laitoksen erikoistutkija Kirsimarja Raitasalo tiedotteessa.

Usein esitetty näkemys, että lisääntynyt kannabiksen käyttö olisi yhteydessä alkoholin käytön vähenemiseen, ei sen sijaan saa kyselystä tukea.

Tutkimuksessa käytettiin 15–16-vuotiaiden nuorten päihteiden käyttöä käsittelevän eurooppalaisen koululaistutkimuksen Suomen aineistoa vuosilta 1999–2015. Kysely on tehty neljän vuoden välein kymmenissä Euroopan maissa.